text: Heldigt ægtepar fra Møgeltønder
  25 november 2011 kl. 15.53
  Et ægtepar fra Møgeltønder har vundet en tur til Brasilien - de skal se de danske håndboldkvinder deltage i VM.
  Jesper og Susanne Rønn vandt rejsen i en konkurrence under sidste års håndbold EM.
  Næste søndag forlader de vinterkolde Danmark med retning mod Brasilien.
  Rejsen var hovedpræmien i en konkurrence fra GF Forsikring og Dansk Håndbold Forbund.
  GF Forsikring har - udover rejsen til Brasilien -  valgt at give de to håndboldentusiaster en rejseforsikring, så de er ordentligt dækket, mens de er af sted.
  